Template:2011FR/appeal-jimmy-letter/lt

Aš – savanoris.

Negaunu nė cento už savo darbą Vikipedijoje. Negauna ir tūkstančiai kitų savanorių autorių ir redaktorių. Įkūręs Vikipediją, ją galėjau paversti pelno siekiančia kompanija, pilna reklaminių skydelių, bet nusprendžiau eiti kitu keliu.

Komercija yra puiku. Reklama nėra blogis. Bet jai čia ne vieta. Ne Vikipedijoje.

Vikipedija yra kažkas ypatingo. Ji – kaip biblioteka ar viešas parkas. Ji – kaip proto šventykla. Vikipedija – tai vieta, kurioje mes visi galime mąstyti, mokytis, dalintis savo žiniomis su kitais. Tai – unikalus žmogiškasis projektas, pirmasis tokio tipo projektas istorijoje. Vikipedija yra humanitarinis projektas, kurio tikslas – teikti laisvą enciklopediją kiekvienam šioje planetoje.

Kiekvienam.

Jei visi iš Vikipedijos 400 milijonų naudotojų paaukotų bent po 5 JAV dolerius, mes turėtume 100 kartų didesnę pinigų sumą, nei mums reikia. Mes esame nedidelė organizacija, ir aš metų metus dirbau tam, kad išlaikyčiau mūsų organizaciją taupią bei tvarkingą. Mes vykdome savo misiją ir jos rezultatais dalijamės su kitais.

Tam, kad galėtume tai daryti be reklamos, mums reikia Jūsų. Tai Jūs padedate šiai svajonei išlikti. Tai Jūs sukūrėte Vikipediją. Tai Jūs manote, jog vieta ramiems apmąstymams bei mokymuisi turėtų išlikti.

Šiais metais maloniai prašome apsvarstyti galimybę paaukoti $5, €20, ¥1000 ar bet kokią kitą sumą, kurią galėtumėte skirti Vikipedijos išsaugojimui ir išlaikymui.

Ačiū,

Jimmy Wales

Vikipedijos įkūrėjas